ગાંધીધામ નગરપાલિકાના ગેરવહીવટ સામે અવારનવાર પ્રશ્નો ઉભા થાય છે. લોકોના ટેક્ષના પૈસામાંથી સુવિધા ઉભી કરવા માટે એક બાજુ સત્તાધીશો નેમ ધરાવી રહ્યા છે પરંતુ સમયસર કામગીરી થાય છે કે કેમ તે જોવાની ફુર્સત રહેતી નથી. ગુરુકુલ વિસ્તારમાં ચાર મહીનાથી થાંભલા અને કેબલ નાંખી દેવામાં આવ્યા છે પરંતુ લાઇટ ફીટીંગ કરવા માટે પાલીકાને મુહુર્ત જોવું પડે છે. રહીશો દ્વારા રજુઆત કરવામાં આવ્યા છતાં પણ પાલીકા આ પ્રશ્ન પ્રત્યે ધ્યાન આપતી ન હોવાની ફરિયાદો ઉઠી રહી છે.